“กลุ่มธนาคาร”สินเชื่อเดือนส.ค.ขยับขึ้นโบรกฯแนะเก็บ 3 หุ้นเด่นตัวท็อป!
"กลุ่มธนาคาร"สินเชื่อเดือนส.ค.ขยับขึ้นโบรกฯแนะเก็บ 3 หุ้นเด่นตัวท็อป!
24 ก.ย. 2561

บล.ฟินันเซีย ไซรัส ระบุในบทวิเคราะห์วันนี้ (24ก.ย.61) ว่า กลุ่มธนาคาร (ไม่รวม KTB) รายงานสินเชื่อเดือนส.ค. ขยับขึ้น 0.02% M-M หรือราว 1.6 พันลบ. ธนาคารที่มีสินเชื่อเพิ่มมากสุดคือ TMB และ KKP ที่ 1.6% เท่ากัน สินเชื่อที่เพิ่มขึ้นส่วนใหญ่มาจากลูกค้าสินเชื่อธุรกิจ ส่วน BBL และ SCB มีสินเชื่อลดลง 0.7% M-M และ 0.4% M-M เพราะมี Repayment ของกลุ่มสินเชื่อธุรกิจ รวม 8M18 สินเชื่อ +2.46% YTD
โดย KKP มีสินเชื่อเติบโตสูงสุด 13% YTD มาจากการเติบโตของทุกกลุ่มโดยเฉพาะสินเชื่อในกลุ่มบรรษัท (ธุรกิจรายใหญ่) ขณะที่ TISCO มีสินเชื่อ -5.35% YTD หดตัวลงมากที่สุด เราคาดว่าการเติบโตของสินเชื่อมีแนวโน้มที่ดีขึ้นในไตรมาส4/61 ทั้งจากฤดูกาลและความเชื่อมั่นการลงทุนที่เพิ่มขึ้นก่อนการเลือกตั้ง ประกอบกับแนวโน้มอัตราดอกเบี้ยขาขึ้น ทำให้กลุ่มธนาคารมีความน่าสนใจลงทุนมากขึ้นชอบ TISCO (TP 98 บาท), KBANK (TP 235 บาท) และ BBL (TP 232 บาท)
 